รัฐบาลไทย-ข่าวทำเนียบรัฐบาล-รมช.มนัญญา ลงพื้นที่จังหวัดเพชรบูรณ์ ติดตามการดำเนินงาน 2 สหกรณ์การเกษตร
วันศุกร์ที่ 5 มีนาคม 2564
รมช.มนัญญา ลงพื้นที่จังหวัดเพชรบูรณ์ ติดตามการดําเนินงาน 2 สหกรณ์การเกษตร
รมช.มนัญญา ลงพื้นที่จังหวัดเพชรบูรณ์ ติดตามการดําเนินงาน 2 สหกรณ์การเกษตร ขับเคลื่อนการทําเกษตรอินทรีย์พืชผักปลอดภัย ยกระดับรายได้และคุณภาพชีวิตเกษตรกรอย่างยั่งยืน
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ เปิดเผยภายหลังลงพื้นที่พบปะเกษตรกรและติดตามการดําเนินงานของสหกรณ์ผลิตผักปลอดภัยน้ําดุกใต้ จํากัด ตําบลปากดุก อําเภอหล่มสัก จังหวัดเพชรบูรณ์ และสหกรณ์การเกษตร คทช. ลุ่มน้ําป่าสักฝั่งซ้าย จํากัด ณ โรงเรียนบ้านห้วยระหงส์ ตําบลปากช่อง อําเภอหล่มสัก จังหวัดเพชรบูรณ์ ว่ากระทรวงเกษตรและสหกรณ์ให้ความสําคัญกับการแก้ไขปัญหาให้พี่น้องเกษตรกร รวมถึงการพัฒนาภาคการเกษตรให้บรรลุเป้าหมาย จึงได้ดําเนินการสร้างการรับรู้นโยบายของกระทรวงเกษตรและสหกรณ์ ตลอดจนนโยบายด้านการเกษตรอื่นๆ แก่สมาชิกสหกรณ์ กลุ่มเกษตรกร และเกษตรกรอย่างต่อเนื่อง โดยได้ดําเนินโครงการต่างๆ อาทิ เกษตรอินทรีย์ เพื่อลดการใช้สารเคมี สร้างความแข็งแรงและปลอดภัยแก่เกษตรกรและผู้บริโภค นอกจากนี้ยังดําเนินโครงการนําลูกหลานเกษตรกรกลับบ้าน สานต่ออาชีพการเกษตร และโครงการซูเปอร์มาร์เก็ตสหกรณ์ เพื่อให้พี่น้องเกษตรกร มีแหล่งจําหน่ายสินค้า โดยเพิ่มทักษะการประกอบการและพัฒนาความเชื่อมโยงของสหกรณ์ กลุ่มเกษตรกร และวิสาหกิจชุมชนทุกระดับ โดยเฉพาะด้านการตลาด การค้าออนไลน์ ระบบบัญชี เพื่อขยายฐานการผลิตและฐานการตลาดของสถาบันเกษตรกรให้เข้มแข็ง สามาถแข่งขันและสร้างมูลค่าเพิ่มให้กับสินค้าเกษตร ยกระดับรายได้และคุณภาพชีวิตให้แก่เกษตรกร
สหกรณ์ผลิตผักปลอดภัยน้ําดุกใต้ จํากัด มีจุดเด่นในการดําเนินธุรกิจคือรวบรวมพืชผักปลอดภัยจากสมาชิก เช่น ผักกาดขาวปลี กะหล่ําดอก กะหล่ําปลี คะน้าฮ่องกง ผักฉ่อย เป็นต้น ขณะนี้ได้มีการส่งผลิตภัณฑ์ทั้งหมดเข้าจําหน่ายในห้าง Tops ในเครือเซ็นทรัล โดยสหกรณ์รับซื้อผักจากสมาชิกสัปดาห์ละ 2 วัน เฉลี่ยซื้อผักจากสมาชิก จํานวน 3,841 ตัน เป็นเงิน 91,622 บาท/สัปดาห์ สหกรณ์จัดตั้งเมื่อวันที่ 1 ธันวาคม พ.ศ.2558 มีสมาชิก จํานวน 170 ราย มีพื้นที่ปลูกผัก 450 ไร่ ดําเนินธุรกิจ 2 ด้าน ได้แก่ ธุรกิจรวบรวมผลิตผล และธุรกิจรับฝากเงิน เกิดจากการรวมตัวของเกษตรกรในตําบลปากดุกที่ประกอบอาชีพปลูกผักและประสบปัญหาด้านเงินทุนด้านปัจจัยการผลิตทางการเกษตรและด้านการตลาด จึงได้นําระบบสหกรณ์มาใช้เป็นเครื่องมือในการแก้ปัญหาและจัดตั้งเป็นสหกรณ์ โดยสหกรณ์ดําเนินการส่งเสริมสมาชิกในการขับเคลื่อนนโยบายรัฐบาลด้านตลาดนําการผลิต มุ่งพัฒนาศักยภาพสหกรณ์ให้มีความเข้มแข็ง สนับสนุนผลผลิตของสมาชิกให้มีตลาดรองรับ ทําให้สมาชิกสหกรณ์สามารถขายผักได้ในราคาที่สูงและเป็นธรรม
ทั้งนี้ รัฐมนตรีช่วยว่าการกระทรวงเกษตรและสหกรณ์ ยังได้มอบใบรับรองแหล่งผลิต GAP พืช จํานวน 61 ราย เป็นสมาชิกสหกรณ์ 34 ราย เกษตรกรทั่วไป 27 ราย พร้อมทั้งมอบปัจจัยการผลิตให้กับเกษตรกร จํานวน 100 ราย นอกจากนี้ กรมส่งเสริมสหกรณ์ ยังได้สนับสนุนเงินอุดหนุนเพื่อพัฒนาศักยภาพการดําเนินธุรกิจด้านการผลิต การรวบรวม การแปรรูป และการตลาด เงินอุดหนุนโครงการสนับสนุนอุปกรณ์แปรรูปผลผลิตทางการเกษตร สําหรับจัดซื้อรถบรรทุก ขนาด 10 ล้อ พร้อมตู้ทําความเย็น จํานวน 1 คัน
จากนั้น รมช.มนัญญา และคณะ เดินทางไปเยี่ยมชมการดําเนินงานของสหกรณ์การเกษตร คทช.ลุ่มน้ําป่าสักฝั่งซ้าย จํากัด ซึ่งเป็นการบูรณาการร่วมกันหลายหน่วยงาน เป็นสหกรณ์จัดตั้งใหม่ ยังไม่ได้เริ่มดําเนินธุรกิจ จดทะเบียนเป็นสหกรณ์เมื่อวันที่ 24 สิงหาคม 2563 มีจํานวนสมาชิก 122 ราย ได้ดําเนินการจัดที่ดินทํากินให้ชุมชนตามนโยบายรัฐบาลในพื้นที่ป่าสงวนแห่งชาติในท้องที่จังหวัดเพชรบูรณ์ ป่าลุ่มน้ําป่าสักฝั่งซ้าย โดยกรมส่งเสริมสหกรณ์ได้สนับสนุนงบประมาณจัดทําโครงการส่งเสริมและพัฒนาอาชีพเพื่อแก้ไขปัญหาที่ดินทํากินของเกษตรกร ดําเนินการร่วมกันวางแผนการผลิต ส่งเสริมการพัฒนาอาชีพ การตลาด จัดอบรมการส่งเสริมและการเกษตรที่เหมาะสมกับพื้นที่ ความรู้เรื่องการรวมกลุ่มและการบริหารจัดการในรูปแบบกลุ่ม การแปรรูปผลผลิตlในพื้นที่ การตลาดและช่องทางการจําหน่าย การตลาดนําการผลิต การสร้างมูลค่าเพิ่มให้กับสินค้าทางการเกษตร